ai4bharat/Pralekha huggingface dataset:
रक्षा मंत्रालय
संयुक्त सैन्य अभ्यास अल नजाह के चौथे संस्करण के लिए ओमान शाही सेना की टुकड़ी भारत पहुंची
भारतीय सेना और ओमान की शाही सेना की टुकड़ियों के बीच भारत-ओमान संयुक्त सैन्य अभ्यास का चौथा संस्करण 'अल नजाह-IV' 01 से 13 अगस्त 2022 तक महाजन फील्ड फायरिंग रेंज  के विदेशी प्रशिक्षण नोड में आयोजित किया जा रहा है। ओमान के सुल्तान की पैराशूट रेजिमेंट से 60 सैन्य कर्मियों वाली ओमान की शाही सेना की टुकड़ी अभ्यास स्थल पर पहुंच चुकी है। भारतीय सेना की तरफ से 18वीं मैकेनाइज्ड इन्फैंट्री बटालियन के सैनिक इस अभ्यास में हिस्सा लेंगे। संयुक्त सैन्य अभ्यास अल नजाह का पिछला संस्करण 12 से 25 मार्च 2019 तक मस्कट में आयोजित किया गया था।
अभ्यास अल नजाह के चौथे संस्करण की प्रमुख गतिविधियों में पेशेवर वार्ता, सैन्य अभ्यास एवं कार्य प्रणालियों की आपसी समझ, संयुक्त कमान और नियंत्रण संरचनाओं की स्थापना तथा आतंकवादी खतरों का शमन करना शामिल है। इस सैन्य अभ्यास के दौरान संयुक्त शारीरिक प्रशिक्षण कार्यक्रम, सामरिक अभ्यास, तकनीक एवं प्रक्रियाओं के समायोजन के अलावा संयुक्त राष्ट्र के चार्टर के तहत आतंकवाद का मुकाबला करने वाले सैन्य ऑपरेशन, क्षेत्रीय सुरक्षा कार्यक्रम और शांति की रक्षा संचालन गतिविधियों पर ध्यान केंद्रित किया जायेगा।
संयुक्त सचल वाहन चेक पोस्ट की स्थापना, संयुक्त घेराबंदी और तलाशी अभियान के बाद निर्धारित किये गए क्षेत्र में संयुक्त रूप से छोटे स्थानों पर पूरे किये जाने वाले ऑपरेशन्स के साथ 48 घंटे तक चलने वाले सैन्य अभ्यास से समापन तक पूरा होने वाला एक व्यापक प्रशिक्षण कार्यक्रम तैयार किया गया है।
संयुक्त सैन्य अभ्यास का उद्देश्य भारतीय सेना एवं ओमान की शाही सेना के बीच रक्षा सहयोग के स्तर को बढ़ाना है तथा यह दोनों देशों के बीच द्विपक्षीय संबंधों को आगे बढ़ाने में और सहायक सिद्ध होगा।
विज्ञान एवं प्रौद्योगिकी मंत्रालय
पंजाब की नई पोषक समृद्ध फसल और सब्जी की किस्में देश की पोषण आवश्यकताओं को पूरा कर सकती हैं
भारत का अन्न भंडार, पंजाब फसल और सब्जियों की बेहतर किस्मों की सुगंध के साथ आया है, जो पोषक तत्वों से भरपूर हैं और भारत की आबादी की पोषण आवश्यकताओं में महत्वपूर्ण योगदान दे सकते हैं।
कम पॉलीफेनोल्स और उत्कृष्ट प्रसंस्करण गुणों के साथ 'पीएयू 1 चपाती' को व्यावसायीकरण के लिए शॉर्टलिस्ट किया गया है, जबकि गेहूं की किस्मों में उच्च अनाज प्रोटीन, उच्च जस्ता, कम फाइटेट्स  और उच्च कैरोटीनॉयड विकसित किए गए हैं। ।
इसके अलावा, पंजाब कृषि विश्वविद्यालय  ने उत्पादकों को पंजाब सोना और पंजाब केसर नाम की कैरोटीन समृद्ध चेरी टमाटर की दो किस्में और एंटीऑक्सीडेंट गुणों के साथ एंथोसायनिन समृद्ध बैंगन की दो किस्में पंजाब रौनक और पंजाब भरपूर पेश की हैं। ये घर/छत/ शहरी बागवानी के लिए भी उपयुक्त हैं। किफायती, पोषक तत्वों से भरपूर होम गार्डनिंग पॉट मिश्रण 40-50% उच्च उत्पादकता प्रदान करने के साथ-साथ उपयुक्त रूप से डिज़ाइन किए गए बर्तन और पॉट प्रॉप भी विकसित किए गए हैं।
पीएयू ने उच्च अनाज प्रोटीन के साथ वाइल्ड राइसकी वृद्धि और बढ़े हुए पोषक मूल्य के साथ चावल उगाने के लिए उच्च लौह सामग्री के साथ आनुवंशिक स्टॉक की पहचान की है। काबुली चने के अंतर-विशिष्ट क्रॉस में उच्च अनाज आयरन और जस्ता लाइनों की पहचान की गई है।
पंजाब कृषि विश्वविद्यालय ने विज्ञान और प्रौद्योगिकी विभाग , भारत सरकार द्वारा प्रदान किए गए विश्वविद्यालय अनुसंधान और वैज्ञानिक उत्कृष्टता  अनुदान को बढ़ावा देने से किस्मों और आनुवंशिक स्टॉक को विकसित किया गया है। किस्मों के अलावा, अनाज, दालों और सब्जियों की पोषण संवर्धित किस्मों के मूल्य वर्धित उत्पादों की एक संख्या संभावित है।
चावल के पौधे के हॉपर, कपास व्हाइटफ्लाई और ओकरा माइट्स में कीटनाशक प्रतिरोध और उनके दोबारा उत्पन्न होने का आकलन करने के लिए रिपोर्ट तैयार की गई हैं। आलू पपड़ी, चावल म्यान ब्लाइट और गेहूं के पीले जंग की रोगज़नक़ आबादी में रोगज़नक़ गतिशीलता और आणविक स्तर परिवर्तनशीलता का अध्ययन किया गया है और इन रोगों के प्रबंधन के लिए प्रतिरोध प्रजनन आधारित रणनीति को मजबूत किया है। कीट प्रबंधन के लिए पर्यावरण के अनुकूल दृष्टिकोण के अलावा, कुशल चावल पुआल प्रबंधन पर शोध, कार्बन अनुक्रम के माध्यम से मिट्टी के स्वास्थ्य को बढ़ावा देना और ग्रीन हाउस गैस उत्सर्जन को कम करना है।
दो चरणों में पीएयूको स्वीकृत पीयूआरएसई अनुदान ने विश्वविद्यालय को बड़ी संख्या में प्रमुख शोध सुविधाओं और चालीस छात्रों द्वारा समर्थित अनुसंधान की स्थापना में मदद की है। पिछले पांच वर्षों के दौरान प्रशंसात्मक उल्लेख में 2.4 गुना वृद्धि के साथ प्रकाशन बढ़ा है और सहयोगी संकायों के 'एच-इंडेक्स' में उल्लेखनीय वृद्धि हुई।
परियोजना का पहला चरण "जलवायु परिवर्तन" पर ध्यान केन्द्रित करता है और कुछ चुनी हुई कृषि तथा बागवानी फसलों में अजैविक महत्व के लिए प्रेरित करता है। इसने बेहतर अनुकूलन के साथ किस्मों को विकसित करने के लिए गेहूं, चावल, टमाटर और काली मिर्च में फसल सुधार की रणनीति पेश की। गर्म काली मिर्च  से लेकर शिमला मिर्च  किस्म की गर्मी सहने की शक्ति को स्थानांतरित करने के लिए एक प्रजनन कार्यक्रम भी इस चरण में शुरू किया गया जो अन्यथा गर्मी के प्रति बहुत संवेदनशील था।
खेत और पीएयू में पीयूआरएसई की सहायता से विकसित फसल की किस्मों की तस्वीरें
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 212.17 करोड़ टीके लगाए जा चुके हैं
बीते चौबीस घंटों में 26,36,224 टीके लगाए गए
भारत में सक्रिय मरीजों की संख्या 65,732 है
सक्रिय मामलों की दर 0.15 प्रतिशत है
स्वस्थ होने की वर्तमान दर 98.66 प्रतिशत है
बीते चौबीस घंटों में 22,031 लोग स्वस्थ हुए,अब तक स्वस्थ हुए कुल लोगों की संख्या 4,38,25,024 है
पिछले 24 घंटों में 5,439 नए मामले सामने आए
दैनिक सक्रिय मामलों की दर 1.70 प्रतिशत है
साप्ताहिक सक्रिय मामलों की दर 2.64 प्रतिशत है
अब तक 88.55 करोड़ जांच की जा चुकी हैं,बीते चौबीस घंटों में 3,20,418 जांच की गई
स्वास्थ्य एवं परिवार कल्याण मंत्रालय
सीजीएचएस ने दिल्ली/एनसीआर में ई-संजीवनी के माध्यम से टेली-परामर्श सेवाएं शुरू कीं
स्वास्थ्य और परिवार कल्याण मंत्रालय को कोविड-19 के मौजूदा हालात में सार्वजनिक स्थानों विशेष रूप से स्वास्थ्य सेवा केन्द्रों पर बुजुर्गों का जाना सुरक्षित नहीं मानते हुए वरिष्ठ नागरिक लाभार्थियों सहित कई लोगों से विशेषज्ञ डॉक्टरों के साथ टेली-परामर्श सेवाएं शुरू करने का अनुरोध मिल रहा था।
इस अनुरोध पर ध्यान देते हुए ही केन्द्रिय सरकार स्वास्थ्य योजना-सीजीएचएस ने अपने लाभार्थियों के लिए विशेषज्ञों के साथ परामर्श के लिए वर्चुअल मोड के माध्यम से 25 अगस्त 2020 से टेली-परामर्श सेवाओं की शुरुआत की है। प्रारंभ में, ये सेवाएँ दिल्ली/राष्ट्रीय राजधानी क्षेत्र में सीजीएचएस के लाभार्थियों को उपलब्ध होंगी। ई-सेवाएं सभी कार्य दिवसों में सुबह 9 बजे से दोपहर 12 बजे के बीच उपलब्ध हैं।
सीजीएचएस की इन परामर्श सेवाओं के लिए स्वास्थ्य मंत्रालय के मौजूदा ई-संजीवनी प्लेटफॉर्म का उपयोग किया जा रहा है। उपयोग में आसानी के लिए, इसे लाभार्थियों की आईडी के साथ जोड़ा गया है। विशेषज्ञ ओपीडी सेवाओं का लाभ लेने के लिए, लाभार्थी अपने मोबाइल नंबर का उपयोग करके इसपर अपना पंजीकरण करा सकते हैं जिसके बाद सत्यापन के लिए एक ओटीपी लाभार्थी के मोबाइल नंबर पर आएगा जिससे सत्यापन होने के बाद लाभार्थी सिस्टम पर लॉग इन कर पंजीकरण फॉर्म भर सकते हैं और टोकन के लिए अनुरोध कर सकते हैं तथा यदि आवश्यक हो तो अपना स्वास्थ्य रिकॉर्ड अपलोड कर सकते हैं।
पंजीकरण कराने वाले रोगियों को एसएमएस के माध्यम से आईडी और टोकन प्राप्त होगा और उन्हें ऑनलाइन कतार में उनकी संख्या के बारे में भी सूचित किया जाएगा। बारी आने पर एक कॉल नाउ बटन सक्रिय हो जाएगा और उसी का उपयोग करके संबंधित लाभार्थी परामर्श के लिए विशेषज्ञ डाक्टर के साथ वीडियो कॉल शुरू कर सकता है। टेली-परामर्श के बाद, एक ई-पर्चा बन जाएगा जिसके जरिए मरीज अपने सीजीएचएस वेलनेस सेंटर से दवाइयां प्राप्त कर सकते हैं।
सीजीएचएस की नई टेली-परामर्श सेवाएं उन सीजीएचएस लाभार्थियों के लिए वरदान साबित होंगी जिन्हें विशेषज्ञों के परामर्श की आवश्यकता है, लेकिन कोविड के कारण वे बाहर नहीं जा पा रहे हैं।
इस व्यवस्था के तहत निम्नलिखित विशेषज्ञों की सेवाएं प्राप्त की जा सकेंगी:
- मेडिसीन के विशेषज्ञ
- हड्डी रोग विशेषज्ञ
- नेत्र विशेषज्ञ
- कान नाक और गला संबधी विशेषज्ञ
नियमित ओपीडी सेवाओं के लिए प्रत्येक सीजीएचएस लाभार्थी एक विशेष आरोग्य केन्द्र से जुड़ा हुआ है, हालांकि वे देश में कहीं भी किसी भी ऐसे सीजीएचस केन्द्र पर ओपीडी सेवाओं का लाभ उठा सकते हैं। विशेषज्ञों के साथ परामर्श का लाभ उठाने के लिए, सीजीएचएस लाभार्थियों को उनके केन्द्र के चिकित्सा अधिकारियों द्वारा संदर्भित किया जाता है ।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 124.10 करोड़ कोविड रोधी टीके लगाए जा चुके हैं
भारत में सक्रिय मामले 547 दिन बाद 1 लाख से कम, वर्तमान में 99,023 सक्रिय मामले
सक्रिय मामले कुल मामलों के 1 प्रतिशत से कम हैं,वर्तमान में 0.29 प्रतिशत,मार्च 2020 के बाद से सबसे कम
स्वस्थ होने की दर वर्तमान में 98.36 प्रतिशत। मार्च 2020 के बाद से सबसे अधिक
पिछले 24 घंटों के दौरान 10,207 रोगी स्वस्थ हुए, देश भर में अभी तक कुल 3,40,28,506 मरीज स्वस्थ हुए
बीते चौबीस घंटे के दौरान 8,954 नए मामले सामने आए
दैनिक पॉजिटिविटी दर 0.81 प्रतिशत है,पिछले 58 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.84 प्रतिशत है; पिछले 17 दिनों से 1 प्रतिशत से कम है
अभी तक कुल 64.24 करोड़ जांचें की जा चुकी हैं
प्रधानमंत्री कार्यालय
केंद्रीय मंत्रिमंडल सचिव ने वायु प्रदूषण की स्थिति की समीक्षा की
केंद्रीय मंत्रिमंडल सचिव ने आज राष्ट्रीय राजधानी क्षेत्र में वायु प्रदर्शन के नियंत्रण के लिए पिछले रविवार से जारी उपायों में प्रगति की समीक्षा की।
यह बताया गया कि पंजाब और हरियाणा में फसल की पराली अभी भी जलाई जा रही है और इसे ध्यान में रखते हुए और अधिक कार्रवाई करने की जरूरत है।
अब इन राज्यों को निर्देश दिया गया है कि अधिक संख्या में निगरानी टीमों को विभिन्न स्थानों पर तैनात किया जाए, जिससे उल्लंघन करने वाले लोगों के विरूद्ध उपयुक्त जुर्माना लगाया जा सके।
राजधानी की स्थिति के बारे में भी विचार-विमर्श किया गया, जहां विभिन्न एजेंसियां समन्वयपूर्वक काम कर रही हैं। यह महसूस किया गया कि स्थिति पर नियंत्रण पाने के लिए प्रयासों में तेजी लाने की जरूरत है।
राज्यों को यह भी निर्देश दिया गया है कि वे भविष्य में किसी प्रकार की आकस्मिक स्थिति से निपटने के लिए पूरी तरह तैयार रहें।
आरकेमीणा/आरएनएम/एएम/एसकेएस/एसके–4029
(Visitor Counter : 167
पृथ्वी विज्ञान मंत्रालय
पृथ्वी पर जीवन की उत्पत्ति का निर्धारण करने के लिए गहरे समुद्र का अन्वेषण
हाल ही में शुरू किए गए डीप ओशन मिशन के तहत, एक उद्देश्य गहरे समुद्र से बाहर निकलने की स्थितियों और जीवन के अनुकूल अणुओं तथा जैविकीय संघटकों की रचना संबंधी अध्ययन पर केंद्रित है, जो पृथ्वी पर जीवन की उत्पत्ति कैसे हुई, इस पर कुछ प्रकाश डालने का प्रयास करेगा।
गहरे समुद्र में बायोफाउलिंग तथा जीवन की उत्पत्ति संबंधी अध्ययन के लिए 5 वर्ष की अवधि के लिए 58.77 करोड़ रुपये आवंटित किए गए हैं।
डीप ओशन मिशन को शुरु में 5 साल के लिए मंजूरी दी गई है। पृथ्वी विज्ञान मंत्रालय संबद्ध राष्ट्रीय और अंतर्राष्ट्रीय संगठनों के सहयोग से इस अध्ययन का समन्वय करेगा।
यह जानकारी आज विज्ञान एवं प्रौद्योगिकी तथा पृथ्वी विज्ञान राज्य मंत्री  डॉ. जितेंद्र सिंह ने एक लिखित उत्तर में राज्यसभा में दी।
विज्ञान एवं प्रौद्योगिकी मंत्रालय
टीडीबी ने कोविड-19 नैदानिक किट के उत्पादन को बढ़ावा देने के लिए स्वदेशी कंपनी के सहयोग को मंजूरी प्रदान की
रीयल-टाइम पीसीआर आधारित आणविक नैदानिक किट, फ्लू जैसे लक्षणों वाले नमूनों से कोविड-19 का खोज और परीक्षण करती है
प्रौद्योगिकी विकास बोर्ड , विज्ञान एवं प्रौद्योगिकी विभाग  की एक वैधानिक संस्था, ने उनके द्वारा विकसित किए गए कोविड-19 नैदानिक किट के उत्पादन को बढ़ावा देने के लिए माईलैब डिस्कवरी सॉल्यूशंस, पुणे को वित्तीय सहायता की मंजूरी प्रदान की है। कंपनी ने कोविड-19 से निपटने की दिशा में तकनीकी रूप से नवीन समाधानों के प्रस्तावों के लिए मिले निमंत्रण के जवाब में एक आवेदन प्रस्तुत किया है।
माईलैब डिस्कवरी सॉल्यूशंस, रीयल-टाइम पीसीआर आधारित आणविक नैदानिक किट विकसित करने वाली पहली स्वदेशी कंपनी है, जो फ्लू जैसे लक्षण प्रदर्शित करने वाले लोगों के नमूनों से कोविड-19 की खोज और परीक्षण करती है। टीडीबी के समर्थन से, सुविधा केंद्र में वर्तमान मैनुअल प्रक्रिया को ऑटोमेशन में तब्दील करके किट के उत्पादन में तेजी लाया जाएगा, जिससे इसकी क्षमता वर्तमान में प्रति दिन 30,000 परीक्षण से बढ़कर एक लाख परीक्षण प्रति दिन हो जाएगी।
उम्मीद है कि कंपनी अगले कुछ महीनों में ऑटोमेशन पूरा कर लेगी। इस किट को आईसीएमआर और सीडीएससीओ ने मंजूरी प्रदान कर दी है। राष्ट्रीय आपातकाल को देखते हुए किट का इस्तेमाल बहुत कम समय करना शुरू कर दिया जाएगा।
टीबीडी ने 20 मार्च, 2020 को भारतीय कंपनियों और उद्यमों से निरीक्षण, संक्रमण निवारण, नियंत्रण, प्रयोगशाला सहयोग, और विशेष रूप से, कोविड-19 के प्रसार को रोकने के लिए गंभीर रूप से बीमार रोगियों के अलगाव और वेंटीलेटर प्रबंधन के संदर्भ में तैयारियों को मजबूती प्रदान करने के लिए आवेदन मंगाया था। टीडीबी की सहमति स्वदेशी प्रौद्योगिकियों के व्यावसायीकरण के लिए प्राइवेट लिमिटेड कंपनियों को वित्तीय सहायता प्रदान करना है। माईलैब उन कंपनियों में से एक थी जिन्होंने आमंत्रण का जवाब दिया था। इस आह्वान का उद्देश्य निरीक्षण, संक्रमण निवारण, नियंत्रण, प्रयोगशाला सहयोग और विशेष रूप से कोविड-19 के प्रसार को रोकने के लिए गंभीर रूप से बीमार रोगियों के अलगाव और वेंटिलेटर प्रबंधन के संदर्भ में तैयारियों के लिए राष्ट्र की मुख्य क्षमताओं को मजबूती प्रदान करना था। चूंकि इस समय की महत्वपूर्ण आवश्यकता परीक्षण, अलगाव और संपर्क ट्रेसिंग को आगे बढ़ाना है, जिससे संक्रमण के प्रसार की श्रृंखला को तोड़ा जा सके, टीडीबी ने प्राथमिकता के आधार पर इन श्रेणियों से संबंधित प्रस्तावों के पहले सेट को संसाधित कर लिया है और आईआईटी, आईआईएससी, एम्स, आईसीएमआर, डीएसटी, और डीबीटी जैसे सरकारी और शैक्षणिक संस्थानों के विशेषज्ञों द्वारा किए गए कड़े मूल्यांकन प्रक्रिया के बाद समर्थन को अंतिम रूप दिया गया है।
डीएसटी के सचिव और टीडीबी के अध्यक्ष प्रोफेसर आशुतोष शर्मा ने कहा, “वायरस के समय किए गए कामों ने हमें गति, दक्षता और गुणवत्ता के साथ उद्देश्य की एक अभूतपूर्व तीव्रता हासिल करना सिखाया है, जिसको कोविड-19 के बाद एक नया सामान्य व्यवहार बन जाना चाहिए। ऊर्जावान और विशेषज्ञता वाले युवा पेशेवरों वाली टीम हमेशा काम करती है!”
मेसर्स माईलैब डिस्कवरी सॉल्यूशंस, पुणे
[अधिक जानकारी के लिए, कमांडर नवनीत कौशिक, विज्ञान एवं प्रौद्योगिकी विकास बोर्ड, navneetkaushik.tdb[at]gmail[dot]com , Mob: 9560611391]
एएमएके-
(Visitor Counter : 242
भारतीय प्रतिस्पर्धा आयोग
सीसीआई ने एबीबी लिमिटेड के पावरग्रिड कारोबार में हिताची द्वारा 80.1 प्रतिशत हिस्सेदारी के प्रस्तावित अधिग्रहण को मंजूरी दी
 ने एबीबी लिमिटेड के पावरग्रिड कारोबार में हिताची द्वारा 80.1 प्रतिशत हिस्सेदारी के प्रस्तावित अधिग्रहण को मंजूरी दे दी है। आयोग की वीडियो कॉन्फ्रेंसिंग के माध्यम से आज हुई बैठक में यह मंजूरी दी गई।
प्रस्तावित योजना के तहत हिताची लिमिटेड  द्वारा एबीबी लिमिटेड  से एबीबी मैनेजमेंट होल्डिंग एजी  की 80.1 प्रतिशत शेयर पूंजी के अधिग्रहण की परिकल्पना की गई है। एबीबी मैनेजमेंट का एबीबी  के संपूर्ण पावरग्रिड कारोबार पर नियंत्रण रहेगा।
हिताची जापान की कंपनी हिताची ग्रुप ऑफ कंपनीज की इकाई है। यह आईटी समाधान, ऊर्जा समाधान, उद्योग समाधान, मोबिलिटी समाधान और स्मार्ट लाइफ समाधान सहित विभिन्न क्षेत्रों में कारोबार करती है।
टारगेट बिजनेस में पावरग्रिड क्षेत्र के उत्पादों, प्रणालियों और परियोजनाओं का विकास, इंजीनियरिंग, विनिर्माण एवं बिक्री शामिल हैं।
सीसीआई के विस्तृत आदेश का जल्द जारी किया जाएगा।
वित्त मंत्रालय
भारत और एडीबी ने मध्य प्रदेश के गांवों में कनेक्टिविटी बेहतर करने के लिए 110 मिलियन डॉलर के ऋण समझौते पर हस्ताक्षर किए
भारत सरकार और एशियाई विकास बैंक  ने प्रधानमंत्री ग्रामीण सड़क कार्यक्रम  के तहत मध्य प्रदेश में 2,800 किलोमीटर लम्बी बारहमासी ग्रामीण सड़कों के उन्नयन के वित्त पोषण के लिए आज 110 मिलियन डॉलर के ऋण समझौते पर हस्ताक्षर किए।
दूसरी किस्त की ऋण राशि भारत के लिए 500 मिलियन डॉलर के द्वितीय ग्रामीण कनेक्टिविटी निवेश कार्यक्रम का एक हिस्सा है, जिसे दिसम्बर 2017 में एडीबी के बोर्ड द्वारा स्वीकृति दी गई थी। इस समग्र कार्यक्रम का उद्देश्य कई राज्यों जैसे कि असम, छत्तीसगढ़, मध्य प्रदेश, ओडिशा और पश्चिम बंगाल में लगभग 12,000 किलोमीटर लम्बी ग्रामीण सड़कों की बेहतरी सुनिश्चित कर ग्रामीण कनेक्टिविटी बेहतर करना, आजीविका के लिए सुरक्षित पहुंच की सुविधा प्रदान करना और ग्रामीण समुदायों के लिए सामाजिक-आर्थिक अवसर सृजित करना है। पहली किस्त के तहत 250 मिलियन डॉलर की ऋण राशि का उपयोग फिलहाल परियोजना से जुड़े पांच राज्यों में किया जा रहा है, जिसके तहत 6,000 किलोमीटर से भी ज्यादा लम्बी ग्रामीण सड़कों का उन्नयन करना है।
द्वितीय ग्रामीण कनेक्टिविटी निवेश कार्यक्रम पर भारत सरकार की ओर से वित्त मंत्रालय के आर्थिक मामलों के विभाग में अपर सचिव श्री समीर कुमार खरे और एडीबी की ओर से एडीबी के भारत निवासी मिशन के कंट्री डायरेक्टर श्री केनिची योकोयामा ने हस्ताक्षर किए।
श्री खरे ने ऋण समझौते पर हस्ताक्षर करने के बाद कहा, ‘परियोजना की दूसरी किस्त के तहत मध्य प्रदेश में ग्रामीण सड़कों का उन्नयन करते हुए पीएमजीएसवाई के लिए निरंतर सहायता सुनिश्चित की जाएगी। इससे ग्रामीण भारत में समावेशी आर्थिक विकास प्राप्त करने के सरकारी दीर्घकालिक लक्ष्य को पूरा करने में व्यापक सहयोग मिलेगा। इससे देश में ग्रामीण कनेक्टिविटी पहल को काफी बढ़ावा मिलेगा।’
श्री योकोयामा ने कहा, ‘ऋण राशि से ग्रामीण केन्द्रों तक लोगों की पहुंच बेहतर होने के परिणामस्वरूप ग्रामीण क्षेत्रों में स्वरोजगार के लिए आवाजाही बेहतर होगी और आजीविका से जुड़े अवसर बढ़ेंगे।’ उन्होंने कहा, ‘इस परियोजना से लागत कम करने, गैर-नवीकरणीय प्राकृतिक संसाधनों का संरक्षण करने और ग्रामीण सड़कों के निर्माण में अपशिष्ट सामग्री का उपयोग बढ़ाने हेतु अभिनव उपाय करने के लिए सरकार द्वारा किए जा रहे प्रयासों को नई गति मिलेगी।’
मध्य प्रदेश में अपेक्षा से ज्यादा बारिश होने के साथ-साथ कई बार तूफान आने की आशंका को ध्यान में रखते हुए वहां सड़कों की डिजाइनिंग कुछ इस तरह से की जाती है, जिससे कि मौसम से जुड़े जोखिमों से बचाव हो सके। इसके तहत सड़क तटबंधों की ऊंचाई अधिक रखी जाती है और इसके साथ ही ढलान का संरक्षण सुनिश्चित किया जाता है। परियोजना का डिजाइन तैयार करते समय महिलाओं से विस्तारपूर्वक चर्चाएं की गई थीं। इससे स्वास्थ्य सेवाओं, आजीविका और स्कूलों तक बेहतर पहुंच सुनिश्चित होने के साथ-साथ कुछ अन्य फायदे भी होंगे।
एडीबी अत्यधिक गरीबी का उन्मूलन करने के लिए अपने प्रयासों को जारी रखते हुए एक समृद्ध, समावेशी, सुदृढ़ और टिकाऊ एशिया-प्रशांत का लक्ष्य प्राप्त करने के लिए प्रतिबद्ध है। वर्ष 1966 में स्थापित एडीबी के 67 सदस्य देश हैं, जिनमें से 48 सदस्य देश इसी क्षेत्र से हैं। वर्ष 2017 में एडीबी के परिचालन कुल मिलाकर 32.2 अरब डॉलर के आंके गए, जिनमें सह-वित्त पोषण से जुड़ी 11.9 अरब डॉलर की राशि भी शामिल है।
कॉरपोरेट कार्य मंत्रालय
आईबीबीआई कल आजादी का अमृत महोत्सव के तहत ‘‘उद्यमशीलता स्वतंत्रता : प्रवेश, प्रतिस्पर्धा तथा निकास” पर सम्मेलन तथा आईपी कॉन्कलेव आयोजित करेगा
भारतीय दिवाला तथा दिवालियापन बोर्ड  किसी व्यवसाय के तीन चरणों में सुधारों की यात्रा का पता लगाने के लिए देश भर के 75 स्थानों में जारी समारोहों के गौरवशाली समापन को चिन्हित करने के लिए नई दिल्ली के हैबिटैट सेंटर में 10 जून, 2022 को एकदिवसीय प्रतिष्ठित कार्यक्रम का आयोजन करेगा।
बाजारों को व्यापक रूप से व्यवसाय के तीन चरणों- व्यवसाय आरंभ करने के लिए , व्यवसाय को जारी रखने के लिए  तथा व्यवसाय को बंद करने  में स्वतंत्रता की आवश्यकता होती है। दिवाला तथा दिवालियापन संहिता, 2016 दिवालापन के समाधान के लिए एक बाजार निर्देशित, जहां कहीं भी संभव हो, या निकास , जहां कहीं भी आवश्यक हो, के लिए समयबद्ध तंत्र प्रदान करता है और व्यवसाय करने की सुगमता उपलब्ध कराते हुए इसके जरिये अंतिम स्वतंत्रता, निकास की स्वतंत्रता सुनिश्चित करता है।
राष्ट्रीय कंपनी कानून अपीलीय न्यायाधिकरण के अध्यक्ष माननीय न्यायमूर्ति श्री अशोक भूषण इस अवसर पर मुख्य अतिथि होंगे। कंपनी कार्य मंत्रालय के सचिव श्री राजेश वर्मा, भारतीय प्रतिस्पर्धा आयोग के अध्यक्ष श्री अशोक कुमार गुप्ता तथा भारतीय कंपनी कार्य संस्थान के डीजी एवं सीईओ श्री प्रवीण कुमार कार्यक्रम में विशिष्ट अतिथि होंगे। सम्मेलन के बाद आधे दिन का इनसॉल्वेंसी प्रोफेशनल कॉन्कलेव आयोजित किया जाएगा।
इसके अतिरिक्त, राष्ट्रीय कंपनी कानून न्यायाधिकरण के माननीय सदस्य  श्री धर्मेंद्र सिंह, राष्ट्रीय कंपनी कानून न्यायाधिकरण के माननीय सदस्य  श्री अविनाश कुमार श्रीवास्तव, भारतीय प्रतिभूति एवं विनिमय बोर्ड के पूर्णकालिक सदस्य श्री अनंत बरुआ, इनसॉल्वेंसी प्रोफेशनल श्री सतीश कुमार गुप्ता, नेशनल ई-गवर्नेंस सर्विसेज लिमिटेड के एमडी एवं सीईओ श्री देबाज्योति राय चौधरी, जिंदल स्टील एंड पावर लिमिटेड के एम एंड ए के प्रमुख श्री कपिल मंत्री, आईएनएसओएल इंडिया के अध्यक्ष वरिष्ठ अधिवक्ता श्री अमरजीत सिंह चंडीओक, शार्दुल अमरचंद मंगलदास एंड कंपनी के कार्यकारी अध्यक्ष श्री शार्दुल श्रौफ और आईसीएसआई आईआईपी के सीओओ सीएस अलका कपूर भी कार्यक्रम के दौरान सहभागियों को संबोधित करेंगे।
हाल ही में आईबीबीआई और आईआईएम अहमदाबाद द्वारा आयोजित एक अंतरराष्ट्रीय शोध सम्मेलन से उभर कर आए 26 शोध पत्रों से युक्त ‘‘अनुसंधान : एक्सप्लोरिंग न्यू पर्सपेक्टिव्स ऑन इनसॉल्वेंसी” शीर्षक वाले एक प्रकाशन का भी सम्मेलन के उद्घाटन सत्र के दौरान विमोचन किया जाना निर्धारित है।
देश भर से आईबीसी इकोसिस्टम के बड़ी संख्या में हितधारकों जिनमें इनसॉल्वेंसी प्रोफेशनल, पंजीकृत मूल्यांकनकर्ताओं, अर्थशास्त्रियों, वित्तीय लेनदारों, सेवा प्रदात्ताओं, शोधकर्ताओं, छात्रों, प्रोफेशनलों, विनियामक, शिक्षा क्षेत्र के विशेषज्ञ तथा सरकारी अधिकारी शामिल हैं, के वास्तविक रूप से तथा ऑनलाइन मोड में सम्मेलन में भाग लेने की उम्मीद है।
आजादी का अमृत महोत्सव  प्रगतिशील भारत के 75 वर्ष मनाने तथा और इसके लोगों, संस्कृति तथा उपलब्धियों के गौरवशाली इतिहास के लिए समारोह आयोजित करने की भारत सरकार की एक पहल है। एकेएएम समारोहों के आरंभ, जिसकी शुरुआत प्रधानमंत्री श्री नरेन्द्र मोदी ने 12 मार्च, 2021 को की थी, के बाद से आईबीबीआई ने महोत्सव के एक हिस्से के रूप में कई कार्यकलापों तथा कार्यक्रमों का आयोजन किया है।
विस्तृत विवरण के लिए कृपया यहां क्लिक करें :
रक्षा मंत्रालय
रक्षा मंत्री श्री राजनाथ सिंह ने 2022 राष्ट्रमंडल खेलों के पदक विजेताओं और सशस्त्र बलों के प्रतिभागियों के साथ नई दिल्ली में बातचीत की;
उनके उत्कृष्ट प्रदर्शन और राष्ट्र को गौरवान्वित करने के लिए उनकी सराहना की
रक्षा मंत्री श्री राजनाथ सिंह ने बर्मिंघम, ब्रिटेन में हाल में संपन्न राष्ट्रमंडल खेलों में देश को पदक और प्रतिष्ठा दिलाने वाले सशस्त्र बलों के कर्मियों के साथ 12 अगस्त, 2022 को नई दिल्ली में, बातचीत की। उन्होंने कहा कि यह सराहनीय अद्भुत कार्य है कि 28 जुलाई से 08 अगस्त, 2022 के बीच आयोजित खेलों में भाग लेने वाले कुल 31 कर्मियों में से तीनों सेनाओं के 15 खिलाडि़यों ने भारत के लिए छह स्वर्ण, चार रजत और पांच कांस्य पदक जीते।
स्वर्ण पदक विजेता नायब सूबेदार जेरेमी लालरिनुंगा, हवलदार अचिंता शेअुली, सूबेदार अमित, सूबेदार दीपक पुनिया, एजी पीओ पीटी नवीन और एजी पीओ कॉम  एल्धोस पॉल ने रजत और कांस्य पदक विजेताओं तथा अन्य प्रतिभागियों के साथ सम्मान समारोह में भाग लिया। श्री राजनाथ सिंह ने उनके उत्कृष्ट प्रदर्शन के लिए दल की सराहना की, उन्हें भविष्य के सभी खेल आयोजनों में उत्कृष्ट प्रदर्शन करने और राष्ट्र को गौरव दिलाने के लिए प्रोत्साहित किया। वायुसेना प्रमुख एयर चीफ मार्शल वी. आर. चौधरी, नौसेना प्रमुख एडमिरल आर. हरि कुमार, रक्षा सचिव डॉ. अजय कुमार, थल सेना उपाध्यक्ष लेफ्टिनेंट जनरल बीएस राजू इस अवसर पर उपस्थित थे।
तीनों सेनाओं के पदक विजेताओं की सूची इस प्रकार है:
|
|
क्रम संख्या
|
|
सेवा
|
|
नाम
|
|
विषय
|
|
प्रदर्शन
|
|
1
|
|
थल सेना
|
|
नायब सब जेरेमी लालरिनुंगा
|
|
भारोत्तोलन
|
|
स्वर्ण
|
|
2
|
|
हवलदार अचिंता शेअुली
|
|
भारोत्तोलन
|
|
स्वर्ण
|
|
3
|
|
सूबेदार अमित
|
|
बॉक्सिंग
|
|
स्वर्ण
|
|
4
|
|
सूबेदार दीपक पुनिया
|
|
कुश्ती 
|
|
स्वर्ण
|
|
5
|
|
नायब सूबेदार अविनाश सबले
|
|
एथलेटिक्स
|
|
रजत
|
|
6
|
|
सूबेदार संदीप
|
|
एथलेटिक्स
|
|
कांस्य
|
|
7
|
|
सूबेदार मोहम्मद हुसामुद्दीन
|
|
बॉक्सिंग
|
|
कांस्य
|
|
8
|
|
रेक्ट हवलदार दीपक
|
|
कुश्ती 
|
|
कांस्य
|
|
9
|
|
वायु सेना
|
|
जेडब्ल्यूओ विकास ठाकुर
|
|
भारोत्तोलन
|
|
रजत
|
|
10
|
|
जेडब्ल्यूओ गुरुराजा
|
|
कांस्य
|
|
11
|
|
एसजीटी ए अबूबकर
|
|
ट्रिपल जंप
|
|
रजत
|
|
12
|
|
नौसेना
|
|
एजी पीओ पीटी नवीन
|
|
भारोत्तोलन
|
|
स्वर्ण
|
|
13
|
|
एजी पीओ कॉम  एल्धोस पॉल
|
|
ट्रिपल जंप
|
|
स्वर्ण
|
|
14
|
|
कॉम I  लवप्रीत सिंह
|
|
भारोत्तोलन
|
|
कांस्य
|
|
15
|
|
पीओसीओएम  जुगराज सिंह
|
|
हॉकी
|
|
रजत
एमजी/एएम/केपी/वाईबी
(Visitor Counter : 212
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 210.02 करोड़ टीके लगाए जा चुके हैं
बीते चौबीस घंटों में 35,33,466 टीके लगाए गए
भारत में सक्रिय मरीजों की संख्या 97,648 है
सक्रिय मामलों की दर 0.22 प्रतिशत है
स्वस्थ होने की वर्तमान दर 98.59 प्रतिशत है
बीते चौबीस घंटों में 11,726 लोग स्वस्थ हुए,अब तक स्वस्थ हुए कुल लोगों की संख्या 4,37,23,944 है
पिछले 24 घंटों में 9,531 नए मामले सामने आए
दैनिक सक्रिय मामलों की दर 4.15 प्रतिशत है
साप्ताहिक सक्रिय मामलों की दर 3.59 प्रतिशत है
अब तक 88.27 करोड़ जांच की जा चुकी हैं,बीते चौबीस घंटों में 2,29,546 जांच की गई